
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 46 

27 Φεβρουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

57. Συγκρότηση και λειτουργία της Οικονομικής και 

Κοινωνικής Επιτροπής του όρθρου 4 του Ν. 
2218/1994 . 1 

58. Μεταβίβαση αρμοδιοτήτων τροποποιήσεων εγκε¬ 

κριμένου σχεδίου πόλεως και πολεοδσμικών 
εφαρμογών στο Δήμο Γλυφάδας (Ν. Αττικής) . 2 

59. Τροποποίηση διατάξεων του Π.Δ. 335/93 <ΦΕΚ 

143/Α/2.9.93) που αφορά τις απαιτήσεις απόδο¬ 
σης για τους νέους λέβητες ζεστού νερού που 
τροφοδοτούνται με υγρά ή με αέρια καύσιμα, ως 
προς την επίθεση καιτη χρήση της σήμανσης 
«ΟΕ», σύμφωνα με την Οδηγία 93/68/ΕΟΚ της 
2 2ας Ιουλίου 1993 . 3 

ΣΥΜΒΑΣΕΙΣ 

Ανακοίνωση για τη θέση σε ισχύ του Τροποποιητικού 
Πρωτοκόλλου σχετικά με τις ουσίες που κατα¬ 
στρέφουν τη στιβάδα του Όζοντος; Κοπεγχάγη, 


25.11.1992 . 4 

Ανακοίνωση για την ανανέωση της προσφυγής του αρ. 

25 της Συμβάσεως για την προστασία των αν¬ 
θρώπινων δικαιωμάτων και των βασικών ελευθε¬ 
ριών (Ρώμη, 4.11.1950). 5 

Ανακοίνωση για την ανανέωση της προσφυγής του άρ¬ 
θρου 48 της Συμβάσεως για την προστασία των 
ανθρώπινων δικαιωμάτων και των βασικών ελευ¬ 
θεριών (Ρώμη, 4.11.1950) . 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 267/94 αρμοδιότητας 


Υπουργείου Εσωτερικών . 7 

Διόρθωση σφάλματος στο Π.Δ. 45/95 αρμοδιότητας 
Υπουργ. Εμπορικής Ναυτιλίας . 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 57 
Συγκρότηση και λειτουργία της Οικονομικής και Κοινωνι¬ 
κής Επιτροπής του άρθρου 4 του Ν. 2218/1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 7 του Ν. 2218/1994 (Α' 90). 

β)Τουάρθρου29Α του Ν. 1558/1985 (ΑΊ 37) όπως το 
άρθρο αυτό προστέθηκε με το άρθρο 27 του Ν. 2081/ 
1992 (Α’ 154). 

2. Ότι από τις διατάξεις του παρόντος διατάγματος δεν 
προκαλείται δαπάνη σε βάρος του Κρατικού Προϋπολογι¬ 
σμού αλλά σε βάρος του Προϋπολογισμού των Νομαρχια¬ 
κών Αυτοδιοικήσεων η οποία δεν μπορεί από τώρα να κα¬ 
θοριστεί και θα καλυφθεί από τα τακτικά τους έσοδα. 

3. Την 865/1994 γνωμοδότηση του Συμβουλίου της 
ΕπικρατεΙας και με πρόταση του Υπουργού Εσωτερικών, 
αποφασίζουμε: 

Αρθρο 1 

Εκπροσώπηση οργανώσεων στην Οικονομική 
και Κοινωνική Επιτροπή 

1. Οι οργανώσεις της παρ. 5 του άρθρου 4 του Ν. 2218/ 

1994 εκπροσωπούνται στην οικονομική και κοινωνική επι¬ 
τροπή που προ βλέπεται στην ίδια παράγραφο ως εξής: 

α) Οι Τοπικές Ενώσεις Δήμων και Κοινοτήτων (ΤΕΔΚ) 
από δύο εκπροσώπους από τους οποίους ένας εκπροσω¬ 
πεί τους Δήμους και ο άλλος τις Κοινότητες. 

β) Οι συνδικαλιστικές οργανώσεις των εργοδοτών από 
τρεις εκπροσώπους από τους οποίους ένας εκπρόσωπος 
των Βιομηχάνων, ένας εκπρόσωπος των Επαγγελματιών 
και Βιοτεχνών και ένας εκπρόσωπος των λοιπών επαγγελ- 
ματιών φυσικών αποκλειστικά προσώπων που ασχολού¬ 
νται με τη διακίνηση των αγαθών, τη μεταποίηση ή την πα¬ 
ροχή υπηρεσιών. 

γ) Οι οργανώσεις των εργαζομένων από τρεις (3) εκπρο¬ 
σώπους από τους οποίους: 

- Ένας εκπρόσωπος των συνδικαλιστικών οργανώσεων 

των εργαζομένων του Ν. 1264/1982 όπως ισχύει κάθε 
φορά. 

- Ένας εκπρόσωπος των αγροτικών συνδικαλιστικών 
οργανώσεων και 

- Ένας εκπρόσωπος των συνδικαλιστικών οργανώσεων 
των επαγγελματιών άλλων, εκτός των ανωτέρω, κατηγο¬ 
ριών. 

δ) Τα Επιμελητήρια από έναν εκπρόσωπο κάθε επιμε¬ 
λητήριο που λειτουργεί με μορφή Νομικού Προσώπου Δη¬ 
μοσίου Δικαίου και η Τοπική του αρμοδιότητα καλύπτει 
την Περιφέρεια της Νομαρχιακής Αυτοδιοίκησης. 

ε) Οι επιστημονικές οργανώσεις από έναν εκπρόσωπο 
κάθε επιστημονική οργάνωση που έχει την έδρα της στο 
νομό ή στη Νομαρχιακή Αυτοδιοίκηση και λειτουργεί με τη 
μορφή Νομικού Προσώπου Δημοσίου Δικαίου. 

στ) Οι συνεταιριστικές οργανώσεις από δύο εκπροσώ¬ 
πους από τους οποίους ένας εκπρόσωπος των αγροτικών 
συνεταιριστικών οργανώσεων και ένας εκπρόσωπος των 
αστικών συνεταιριστικών οργανώσεων και 

ζ) Οι εργαζόμενοι στη Νομαρχιακή Αυτοδιοίκηση από 
έναν εκπρόσωπο. 

2. Η εκλογή των εκπροσώπων των ανωτέρω οργανώ¬ 
σεων γίνεται σύμφωνα με όσα ορίζονται στα επόμενα άρ¬ 
θρα 2 και 3. 

Άρθρο 2 

Εκλογή εκπροσώπων 

1. Η εκλογή των εκπροσώπων των οργανώσεων του άρ¬ 
θρου 1 στην Οικονομική και Κοινωνική Επιτροπή γίνεται 
από το όργανο των οργανώσεων αυτών που είναι κυρίαρχο 
σε επίπεδο νομαρχιακής αυτοδιοίκησης και το οποίο 
εκλέγει τα συλλογικά όργανα διοίκησης των ανωτέρω ορ¬ 
γανώσεων στο επίπεδο αυτό. 

2. Ειδικά για το νομό Αττικής: 

α) Η ΤΕΔΚ του νομού Αττικής εκλέγει εκπροσώπους για 
τις νομαρχιακές αυτοδιοικήσεις Ανατολικής και Δυτικής 
Αττικής και τα νομαρχιακά διαμερίσματα Αθηνών και Πει¬ 
ραιώς του νομού. 

(!) Τα Επιμελητήρια και οι Επιστημονικές οργανώσεις 
Αθηνών εκλέγουν εκπροσώπους και για τις νομαρχιακές 
αυτοδιοικήσεις Ανατολικής και Δυτικής Αττικής. 

Άρθρο 3 

Δικαίωμα εκλογής - Τρόπος και 
διαδικασία εκλογής 

1. Μπορούν να εκλεγούν ως εκπρόσωποι: 

α) των ΤΕΔΚ οποιοσδήποτε Δήμαρχος ή Πρόεδρος Κοι¬ 
νότητας ή Δημοτικός ή Κοινοτικός σύμβουλος Δήμου ή 
Κοινότητας μέλους της ΤΕΔΚ. 

6) Των Επιμελητηρίων και των Επιστημονικών Οργανώ¬ 
σεων οποιοδήποτε μέλος του Επιμελητηρίου ή της Επι¬ 
στημονικής Οργάνωσης. 

γ) Των οργανώσεων εργοδοτών και εργαζομένων και 
των συνεταιριστικών οργανώσεων οποιοδήποτε μέλος 
πρωτοβάθμιας οργάνωσης της αντίστοιχης κατηγορίας 
οργανώσεων. 

δ) Των εργαζομένων στη Νομαρχιακή Αυτοδιοίκηση 
υπάλληλος της Νομαρχιακής Αυτοδιοίκησης, μόνιμος ή με 
σχέση εργασίας αορίστου χρόνου. 

2. Υποψηφιότητες υποβάλλονται μέχρι και την ημέρα 
εκλογής στα αρμόδια, σύμφωνα με τις διατάξεις του παρό¬ 
ντος, όργανα για την εκλογή. Το όργανο αυτό μπορεί να 


εκλέξει και πρόσωπο το οποίο δεν υπέβαλε υποψηφιό¬ 
τητα. 

3. Η ψηφοφορία είναι μυστική. Κάθε εκλογέας ψηφίζει 
έναν μόνο υποψήφιο. 

4. Εκλέγεται ο υποψήφιος που πήρε τις περισσότερες 
ψήφους. Σε περίπτωση ισοψηφίας γίνεται κλήρωση. Για 
κάθε εκπρόσωπο εκλέγεται και ένας αναπληρωματικός. Ο 
αναπληρωματικός εκπρόσωπος παίρνει τη θέση του τα¬ 
κτικού σε περίπτωση θανάτου ή παραίτησης ή έκπτωσης 
λόγω αποβολής της ιδιότητας που αναφέρεται στην παρ. 1 
του άρθρου 3. 

5. Το συλλογικό όργανο διοίκησης της αρμόδιας για την 
εκλογή εκπροσώπου οργάνωσης ή της πολυπληθέστερος 
οργάνωσης κατά περίπτωση γνωστοποιεί με έγγραφο στο 
Νομάρχη μέχρι 10 Δεκεμβρίου του δεύτερου και τέταρτου 
έτους της Νομαρχιακής περιόδου τους τακτικούς και ανα¬ 
πληρωματικούς εκπροσώπους που εκλέχτηκαν. 

Οι εκλογές προς ανάδειξη των εκπροσώπων γίνονται 
δύο τουλάχιστον μήνες πριν από τη λήξη του δεύτερου και 
του τέταρτου έτους της νομαρχιακής περιόδου. Η πρό¬ 
σκληση για τη διενέργεια της εκλογής γίνεται απο τα οι¬ 
κεία διοικούντα όργανα των Οργανώσεων, σε περίπτωση 
δε που αυτά αδρανήσουν εφαρμόζονται οι σχετικές κατα¬ 
στατικές τους διατάξεις, 

6. Προσφυγές κατά του κύρους των εκλογών ασκούνται 
ενώπιον της Επιτροπής του άρθρου 18 του Ν. 2218/1994, 
οι διατάξεις του οποίου εφαρμόζονται αναλόγως για την 
εκδίκασή της. 

Οποιαδήποτε προσφυγή δεν έχει ανασταλτικό αποτέ¬ 
λεσμα. 

Η ακύρωση της εκλογής δεν επηρεάζει το κύρος γνωμο¬ 
δότησης της Επιτροπής που εκδόθηκε μέχρι τη δημο¬ 
σίευση της ακυρωτικής απόφασης. 

Άρθρο 4 

θητεία, ανάκληση, αντικατάσταση εκπροσώπων 

1. Οι εκπρόσωποι εκλέγονται για θητεία δύο χρόνων 
που αρχίζει την πρώτη Ιανουάριου του πρώτου και τρίτου 
έτους της νομαρχιακής περιόδου. 

2. Οι οργανώσεις έχουν δικαίωμα να ανακαλούν τους 
εκπροσώπους τους οποτεδήποτε. Η ανάκληση όπως και η 
αντικατάσταση εκπροσώπων που παραιτήθηκαν, πέθαναν 
κ.λπ. γίνεται από το όργανο και με τη διαδικασία που εκλέ¬ 
χτηκαν. Οι εκλεγόμενοι νέοι εκπρόσωποι διανύουν το 
υπόλοιπο της διετούς θητείας. 

3. Ο εκπρόσωπος εκπίπτει αυτοδικαίως απο τη θέση 
του αν αποβάλλει την ιδιότητα του μέλους της οργάνωσης 
την οποία εκπροσωπεί. 

Άρθρο 5 

Συγκρότηση σε σώμα και λειτουργία επιτροπής 

1. Η Επιτροπή συνέρχεται σε πρώτη συνεδρίαση στις 
αρχές του πρώτου και του τρίτου χρόνου της νομαρχιακής 
περιόδου ύστερα από πρόσκληση του Νομάρχη, προκει- 
μένου να συγκροτηθεί σε σώμα. 

2. Στη συνεδρίαση αυτή στην οποία προεδρεύει ένας 
σύμβουλος του Νομαρχιακού Συμβουλίου, που ορίζεται 
από το Νομάρχη η Επιτροπή εκλέγει από τα μέλη της με 
μυστική ψηφοφορία τον πρόεδρο, τον αντιπρόεδρο και το 
γραμματέα της. Εκλέγεται όποιος συγκεντρώσει την από¬ 
λυτη πλειοψηφία των παρόντων. 

Αν δεν επιτυγχάνεται αποτέλεσμα ύστερα από δύο δια- 

δοχικές ψηφοφορίες, εκλέγεται όποιος λάβει στην τρίτη 
ψηφοφορία τη σχετική πλειοψηφία των παρόντων. Αν 
στην τρίτη ψηφοφορία δύο ή περισσότεροι λάβουν ίσο 
αριθμό ψήφων, ο σύμβουλος που προεδρεύει ενεργεί με¬ 
ταξύ τους κλήρωση. Καθήκοντα ειδικού γραμματέα στη 
συνεδρίαση αυτή ασκεί το μέλος της Επιτροπής που ορί¬ 
ζεται από τον ασκούντο καθήκοντα προέδρου σύμβουλο 
του Νομαρχιακού Συμβουλίου. 

3. Αν δεν επιτευχθεί εκλογή για οποιονδήποτε λόγο ή η 
συνεδρίαση ματαιωθεί, επειδή δεν σχηματίστηκε απαρ¬ 
τία, η συνεδρίαση επαναλαμβάνεται την ημέρα και ώρα 
που ορίζεται από τον Προεδρεύοντα νομαρχιακό σύμ¬ 
βουλο και εφαρμόζονται αναλόγως οι διατάξεις της προη- 
γουμένης παραγράφου. Αν και στη δεύτερη συνεδρίαση 
δεν επιτευχθεί εκλογή ο Πρόεδρος, ο Αντιπρόεδρος και ο 
Γραμματέας της Επιτροπής ορίζονται από τον Προεδρεύ¬ 
οντα σύμβουλο. 

4. Παραίτηση απο το αξίωμα του Προέδρου του Αντι¬ 
προέδρου ή του Γραμματέα της Επιτροπής υποβάλλεται 
στην Επιτροπή και θεωρείται ότι έχει συντελεσθεί από την 
κατάθεσή της στο πρωτόκολλο της Νομαρχιακής Αυτο¬ 
διοίκησης. Στη θέση των παραιτηθέντων η επιτροπή εκλέ¬ 
γει νέα πρόσωπα με τη διαδικασία των προηγούμενων πα¬ 
ραγράφων. Σε περίπτωση ταυτόχρονης παραίτησης Προέ¬ 
δρου και Αντιπροέδρου η επιτροπή συγκαλείται σε συνε¬ 
δρίαση από το Νομάρχη. 

5. Η Επιτροπή έχει απαρτία όταν τα παρόντα μέλη είναι 
περισσότερα από τα απάντα και οι αποφάσεις της παίρνο- 
νται με την πλειοψηφία των παρόντων. Για τη λειτουργία 
της Επιτροπής εφαρμόζονται αναλόγως οι διατάξεις των 
παραγράφων 6, εκτός του πρώτου εδαφίου, 7 εκτός από 
τα εδάφια έκτο, έβδομο και όγδοο, 10 εδάφιο πρώτο, 11 
έως 15 και 16 εδάφια πρώτο έως τέταρτο του άρθρου 14 
του Ν. 2218/1994. 

Ο Πρόεδρος καλεϊ την Επιτροπή σε συνεδρίαση τουλά¬ 
χιστον τρεις (3) φορές το χρόνο καθώς και όταν κρίνει 
σκόπιμο ή ζητήσει τη συνεδρίαση ο νομάρχης ή νομαρ¬ 
χιακή επιτροπή ή το 1/3 του αριθμού των μελών της. 

Ο Νομάρχης και οι πρόεδροι των Νομαρχιακών Επιτρο¬ 
πών μπορούν να παρίστανται στις συνεδριάσεις της Επι¬ 
τροπής και να παίρνουν το λόγο χωρίς δικαίωμα ψήφου. 

Αρθρο 6 

Αποζημίωση μελών Επιτροπής 

Στα μέλη της Επιτροπής των οποίων η κατοικία βρίσκε¬ 
ται σε απόσταση μεγαλύτερη των δέκα χιλιομέτρων από 
τον τόπο συνεδρίασης ή σε νησί άλλο από εκείνο στο 
οποίο βρίσκεται ο τόπος συνεδρίασης καταβάλλονται τα 
έξοδα κίνησης και διανυκτέρευσης τα οποία καθορίζονται 
με απόφαση του Νομαρχιακού Συμβουλίου. 

Αρθρο 7 

Ειδικές, τελικές και μεταβατικές διατάξεις 

1. Στις Νομαρχιακές Αυτοδιοικήσεις με περιφέρεια την 
περιφέρεια δύο ή περισσότερων νομών ή Νομαρχιών λει¬ 
τουργεί Οικονομική και Κοινωνική Επιτροπή μόνο στα Νο¬ 
μαρχιακά Διαμερίσματα. Οι διατάξεις του παρόντος Προε¬ 
δρικού Διατάγματος εφαρμόζονται αναλόγως. 

2. Η Οικονομική και Κοινωνική Επιτροπή Νομαρχιακής 
Αυτοδιοίκησης στην οποία δεν υπάρχει ή δεν έχει κατά 
τόπο αρμοδιότητα κάποιος από τους φορείς της παραγρά¬ 


φου 1 του άρθρου 1 συγκροτείται νόμιμα χωρίς τους εκ¬ 
προσώπους του φορέα αυτού. 

3. Κατά την πρώτη εφαρμογή του θεσμού της Νομαρ¬ 
χιακής Αυτοδιοίκησης οι προβλεπόμενες από τις διατά¬ 
ξεις του διατάγματος αυτού διαδικασίες εκλογής εκπρο¬ 
σώπων, συγκρότησης και έναρξης λειτουργίας της Οικο¬ 
νομικής και Κοινωνικής Επιτροπής ολοκληρώνονται μέσα 
στο πρώτο εξάμηνο του έτους 1995. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Φεβρουαρίομ 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΙ ΕΙΟΤΕΡΙΚΟΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

- ♦ - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 58 
Μεταβίβαση αρμοδιοτήτων τροποποιήσεων εγκεκριμένου 
σχεδίου πόλεως και πολεοδομικών εφαρμογών στο 
Δήμο Γλυφάδας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (Α' 169). 

2. Τις διατάξεις των άρθρων 33 και 34 του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α’ 33). 

3. Τις διατάξεις του άρθρου 9 του Π.Δ/τος 437/1985 
«Καθορισμός και ανακατανομή των Υπουργείων» (Α’ 157). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
Ί37). 

5. Τις διατάζεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

6. Τη σχετική πρόταση του Δήμου Γλυφάδας που διατυ¬ 
πώθηκε στην 65/1994 γνωμοδότηση του Δημοτικού Συμ¬ 
βουλίου και το γεγονός ότι όπως διαπιστώνεται από το 
7568/21.3.1994 έγγραφο του Δήμου υπάρχει δυνατό¬ 
τητα οργάνωσης στο Δήμο Γλυφάδας κατάλληλης τεχνι¬ 
κής υπηρεσίας. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

8. Την 532/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Αρθρο 1 

1. Στο Δήμο Γλυφάδας η τροποποίηση του εγκεκριμέ¬ 
νου σχεδίου πόλεως γίνεται με απόφαση του Δημοτικού 
Συμβουλίου σύμφωνα με τις διατάξεις της παρ. 3 του άρ¬ 
θρου 33 ίου Ν. 1337/1983. 

Η τροποποίηση ενεργείται σύμφωνα με την ισχύουοα 
σχετική νομοθεσία η οποία εφαρμόζεται ανάλογα. 

Επίσης από το Δημοτικό Συμβούλιο γίνεται η αναστολή 
έκδοσης οικοδομικών αδειών και εκτέλεσης οικοδομικών 

εργασιών σύμφωνα με το άρθρο 8 του Ν. Δ/τος της 
17.7.1923 «περί σχεδίων πόλεων κ.λπ.» όπως ισχύει κατά 
την άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του εγκεκριμένου Γενικού 
Πολεοδομικού Σχεδίου (Γ.Π.Σ.) σύμφωνα με το Ν. 1337/ 
1983 ή να μειώνει τη συνολική επιφάνεια των κοινοχρή¬ 
στων και κοινωφελών χώρων στην ίδια πολεοδομική ενό¬ 
τητα και στο σύνολο της πόλης. 

Εάν δεν υπάρχει εγκεκριμένο Γενικό Πολεοδομικό Σχέ¬ 
διο, εξαιρούνται από την αρμοδιότητα του Δημοτικού Συμ¬ 
βουλίου τροποποιήσεις που αφορούν στη μείωση κοινο¬ 
χρήστων ή κοινωφελών χώρων. 

Από τις ως άνω αρμοδιότητες του Δημοτικού Συμβου¬ 
λίου εξαιρείται η τροποποίηση εγκεκριμένου ρυμοτομικού 
σχεδίου εκατέρωθεν των αξόνων του βασικού οδικού δι¬ 
κτύου όπως αυτό καθορίζεται στην 65556/5073/ 
9.10.1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων (Δ' 561) και εκατέρωθεν 
εκείνων που χαρακτηρίζονται στους χάρτες που συνοδεύ¬ 
ουν το Γ ενικό Πολεοδομικό Σχέδιο (Γ.Π.Σ.) ως ελεύθερες 
και ταχείες λεωφόροι και ως αρτηρίες. 

3. Με απόφαση επίσης του Δημοτικού Συμβουλίου μπο¬ 
ρεί να επιβάλλεται ή τροποποιείται χωρίς μείωση του πλά¬ 
τους του. 

Αρθρο 2 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας Οικισμού και Περιβάλλοντος του 
νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

3. Οι διατάξεις του άρθρου 152 του δημοτικού και κοι¬ 
νοτικού κώδικα (Π.Δ. 76/1985 Α' 27) έχουν εφαρμογή και 
για τις αποφάσεις της παρ. 1 του άρθρου 1 του παρόντος. 

Άρθρο 3 

1. Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων με την έννοια του 
άρθρου 8 του Ν. 1397/1983«Εθνικό Σύστημα Υγείας» (Α' 

143), κτιρίων πρεσβειών, υπηρεσιών Υπουργείων και Νο¬ 
μικών Προσώπων Δημοσίου Δικαίου. 

γ) θέματα τροποποιήσεων εγκεκριμένων σχεδίων πό¬ 
λεων για τα οποία έχει γνωμοδοτήσει μέχρι την ημερομη¬ 
νία ισχύος του παρόντος το αρμόδιο κατά τις κείμενες δια¬ 


τάξεις Συμβούλιο Χωροταξίας Οικισμού και Περιβάλλο¬ 
ντος. 

Άρθρο 4 

1. Επίσης στον ίδιο Δήμο μεταβιβάζεται και για την περι- 
φέρειά του, η άσκηση όλων των αρμοδιοτήτων της πολεο- 
δομικής υπηρεσίας του Υπουργείου Περιβάλλοντος, Χω¬ 
ροταξίας και Δημοσίων Έργων που αναφέρεται στο άρθρο 
27 παρ. 1 του Ν. 1577/1985 «Γενικός Οικοδομικός Κανο¬ 
νισμός» (Α' 210) και στο άρθρο 2 του Π.Δ/τος της 
8.7.1993 «Τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών» (Δ' 795) και ειδικό¬ 
τερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τις διατάξεις των άρθρων 17 και 18 του Ν. 
1337/1963 και τις διατάξεις του από 5/12.7.1983 Π.Δ/ 
τος «Διαδικασία χαρακτηρισμού και κατεδάφιση νέων αυ¬ 
θαιρέτων κατασκευών και ρύθμιση συναφών θεμάτων» (Δ' 
291) και των από 3/8.9.1983 Π.Δ/των «Τρόπος και διαδι¬ 
κασία εκτίμησης της αξίας των αυθαιρέτων κατασκευών 
και καθορισμός του ύφους των προστίμων αυτών» και 
«Προσδιορισμός της Ειδικής Εισφοράς Αυθαιρέτου και 
σχετικές διαδικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από τοόρθροβΟ του Ν. 947/1979 και ειδι¬ 
κότερα από την περίπτωση β της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών, σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν.1512/1985 «Τ ροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α’ 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες είναι δυνατόν ν’ ασκηθούν παράλληλα και από την 
κατά τις οικείες διατάξεις αρμόδια Πολεοδομική Υπηρε¬ 
σία, εάν η κατά τα ανωτέρω δημοτική Υπηρεσία παραλεί¬ 
ψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία, η οποία υποχρεούται ν’ απέχει από κάθε περαι¬ 
τέρω ενέργεια για τη συγκεκριμένη υπόθεση. 

Άρθρο 5 

1. Στον ίδιο δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν.Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός απάτις περιπτώσεις που 
τη διάνοιξη των οδών επισπεύδει το Δημάσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών δια την διάνοιξιν εθνικών οδών, αντικα- 
ταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α’ 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχϋου- 
σες κάθε φορά διατάξεις. 

2. Ο ίδιος Δήμος, προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Άρθρο 6 

1. Στον ίδιο δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικίνδυνων οικο¬ 
δομών, σύμφωνα με το από 13/22.4.1929 Π.Δ/γμα «Περί 
επικινδύνων οικοδομών» (Α' 153). Εξαιρούνται οι περιπτώ¬ 
σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικινδύνως ετοιμορρόπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για τη σύνταξη έκθεσης, την αναθεώρησή της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π.Δ/τος. 


διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του Δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 10 

1. Στο Δήμο Γλυφάδας αποδίδεται ποσοστό 75% του 
προϊόντος της κρατήσεως που προβλέπεται από την παρ. 

3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο Δήμο περιέρχεται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε- 
οδομική Υπηρεσία, κατ’ εφαρμογή της παρ. 2 του άρθρου 

4 του παρόντος, τα πρόστιμα δεν περιέρχονται στο Δήμο, 
αλλά βεβαιώνονται κατά τις κείμενες διατάξεις. 

Άρθρο 11 

Η ισχύς του παρόντος διατάγματος αρχίζει δύο (2) μήνες 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 


Άρθρο 7 

1. Οι αρμοδιότητες που μεταβιβάζονται στο δήμο Γλυ¬ 
φάδας με το παρόν διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται, έχει 
όλες τις αρμοδιότητες που οι σχετικές κείμενες διατάξεις 
προβλέπουν για Προϊστάμενο «Γραφείου Νομομηχανικού» 
ή «Σχεδίου Πόλεως»ή «Πολεσδομικής Αρχής» και «Επιθε- 
ωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Άρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος Νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο Νομάρχη και στο Δήμαρχο, ο οποίος είναι υπο¬ 
χρεωμένος να την ανακοινώσει στο Δημοτικό Συμβού¬ 
λιο. 

Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με τα παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με τη 


Αθήνα, 4 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΣΩΤΕΡΙΚΟΝ ΠΕΡ/ΝΤΟΣ, ΧΟΡ/ΞΙΑΣ 1 ΔΗΜ ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΟΣΤΑΣ ΛΑΛΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 59 
Τροποποίηση διατάξεων του Π.Δ. 335/93 (ΦΕΚ 143/Α/ 
2.9.93) που αφορά τις απαιτήσεις απόδοσης για τους 
νέους λέβητες ζεστού νερού που τροφοδοτούνται με 
υγρά ή με αέρια καύσιμα, ως προς την επίθεση και τη 
χρήση της σήμανσης «ΟΕ», σύμφωνα με την Οδηγία 
93/68/ΕΟΚ της 22ας Ιουλίου 1993. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Νόμου 1558/85 «Κυβέρνηση και 
Κυβερνητικά Όργανα; (ΦΕΚ 137/Α). 

2. Τις διατάξεις του άρθρου 4 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34/Α), όπως αυτό 
αντικαταστάθηκε με την παρ. 4 του άρθρου 6 του Ν. 
1440/84 «Συμμετοχή της Ελλάδας στο κεφάλαιο, στα 
αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων, στο κεφάλαιο της Ευρωπαϊκής Κοινότη¬ 
τας Άνθρακος και Χάλυβος και του Οργανισμού Εφοδια¬ 
σμού ΕΥΡΑΤΟΜ» (ΦΕΚ 70/Α), καθώς και του άρθρου 31 
του Ν. 2076/1992 (ΦΕΚ 130/Α). 

3. Τις διατάξεις του Π.Δ. 335/93 (ΦΕΚ 143/Α/ 
2.9.93). 

4. Τις διατάξεις της Οδηγίας 93/68/ΕΟΚ, άρθρο 1 παρ. 
11 και άρθρο 12, σχετικά με την επίθεση και χρήση της 
σήμανσης «ΟΕ». 

5. Τις διατάξεις του άρθρου 27 του Ν. 2081 /1992 (ΦΕΚ 
154/Α). 

6. Την υπ' αριθμ. ΥΠ 79/18.5.94 απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (ΦΕΚ 364/Β/18.5.94). 

7. Την υπ’ αριθμ. 1026431/268/0006Α/2.9.94 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 154/Β/7.3.94). 

8. Το γεγονός ότι από τις διατάξεις του παρόντος δεν 
προκύπτει δαπάνη εις βάρος του κρατικού προϋπολογι¬ 
σμού. 

9. Την υπ’ αριθμ. 717/1994 γνωμοδότηση του Συμβου¬ 
λίου της Επικράτειας, με πρόταση των Υπουργών Εθνικής 
Οικονομίας, Περιβάλλοντος, Χωροταξίας και Δημοσίων 
Έργων, Βιομηχανίας Ενέργειας και Τεχνολογίας, του Ανα¬ 
πληρωτή Υπουργού Εθνικής Οικονομίας και του Υφυ¬ 
πουργού Οικονομικών, αποφασίζουμε: 

Αρθρο 1 

Σκοπός του παρόντος διατάγματος είναι η τροποποίηση 
των διατάξεων του Π.Δ. 335/93 (ΦΕΚ 143/Α/2.9.93) που 
αφορά τις απαιτήσεις απόδοσης για τους νέους λέβητες 
ζεστού νερού που τροφοδοτούνται με υγρά ή αέρια καύ¬ 
σιμα, ως προς την επίθεση και τη χρήση της σήμανσης 
«ΟΕ», σύμφωνα με την Οδηγία 93/68/ΕΟΚ της 22ας Ιου¬ 
λίου 1993, που δημοσιεύθηκε στην Επίσημη Εφημερίδα 
των Ευρωπαϊκών Κοινοτήτων 1_ 220/3.8.93. Σε όλο το κεί¬ 
μενο του Π.Δ. 335/93, ο όρος «Σήμα ΟΕ» αντικαθίσταται 
από τον όρο «Σήμανση ΟΕ». 

Αρθρο 2 

1. Οι παράγραφοι 1 και 2 του άρθρου 4 του Π.Δ. 335/93 
(ΦΕΚ 143/Α/2.9.93) τροποποιούνται ως εξής: 

«1. Επιτρέπεται να διατίθενται ελεύθερα στην αγορά και 
να λειτουργούν συσκευές και λέβητες που είναι σύμφωνοι 
προς τις διατάξεις του παρόντος διατάγματος και φέρουν 
την προβλεπόμενη στο άρθρο 7 σήμανση «ΟΕ» που υπο¬ 
δηλώνει την πιστότητα προς το σύνολο των διατάξεων του 
παρόντος διατάγματος, στις οποίες συμπεριλαμβάνονται 
οι διαδικασίες για την εκτίμηση της πιστότητάς τους που 
προβλέπονται στα άρθρα 7 και 8, εφόσον δεν ορίζεται δια¬ 
φορετικά από άλλες διατάξεις. 

2. Δεν επιτρέπεται η διάθεση στην αγορά λεβήτων, οι 
οποίοι δεν ικανοποιούν τις απαιτήσεις απόδοσης που ανα- 
φέρονται στο άρθρο 5 και δεν έχουν εφοδιασθεί με την 
προβλεπόμενη στο άρθρο 7 σήμανση «ΟΕ». 

2. Στο άρθρο 4 προστίθεται η ακόλουθη παράγρα¬ 
φος: 

«4. α) Όταν οι λέβητες καλύπτονται από άλλες οδηγίες 
οι οποίες αφορούν άλλα θέματα και προβλέπουν σήμανση 
«ΟΕ», η σήμανση αυτή υποδηλώνει την πιστότητα των εν 
λόγω λεβήτων προς τις διατάξεις και των άλλων αυτών 
οδηγιών. 

β) Εάν ωστόσο μία ή περισσότερες από τις οδηγίες αυ¬ 
τές επιτρέπουν στον κατασκευαστή να επιλέξει, στη διάρ¬ 
κεια μεταβατικής περιόδου, το σύστημα που θα εφαρμό¬ 
ζει, η σήμανση «ΟΕ» υποδηλώνει την πιστότητα μόνο προς 
τις διατάξεις των οδηγιών που εφαρμόζει ο κατασκευ- 
στής. Στην περίπτωση αυτή, τα στοιχεία των εν λόγω οδη¬ 
γιών, όπως έχουν δημοσιευθεί στην Επίσημη Εφημερίδα 
των Ευρωπαϊκών Κοινοτήτων, πρέπει να αναγράφονται 


στα έγγραφα, φύλλα ή οδηγίες που απαιτούνται από τις 
συγκεκριμένες οδηγίες και συνοδεύουν αυτούς τους λέ¬ 
βητες». 

Άρθρο 3 

1. Οι παράγραφοι 1 και 3 του άρθρου 7 του Π.Δ. 335/93 
(ΦΕΚ 143/Α/2.9.93) τροποποιούνται ως εξής: 

«1. Λέβητες που συμμορφώνονται με τα εναρμονισμένα 
πρότυπα, των οποίων οι αριθμοί αναφοράς έχουν δημο- 
σιευθεί στην Επίσημη Εφημερίδα των Ευρωπαϊκών Κοινο¬ 
τήτων και τα οποία έχουν μεταφερθεί σε εθνικά πρότυπα, 
θεωρούνται άτι είναι σύμφωνοι με τις βασικές απαιτήσεις 
απόδοσης που ορίζει το άρθρο 5 πορ. 1. Οι λέβητες αυτοί 
πρέπει να φέρουν τη σήμανση «ΟΕ» που αναφέρεται στο 
παράρτημα I, σημείο 1 και να συνοδεύονται από τη δή¬ 
λωση πιστότητας ΕΚ. 

3. Οι συσκευές που διατίθενται στο εμπόριο μη συναρ- 
μολογημένες, πριν από τη διάθεσή τους στην αγορά, πρέ¬ 
πει να φέρουν τη σήμανση «ΟΕ» και να συνοδεύονται από 
τη δήλωση πιστότητας ΕΚ που ορίζει τις παραμέτρους που 
επιτρέπουν, μετά τη συναρμολόγηση των συσκευών αυ¬ 
τών, να επιτυγχάνονται οι βαθμοί απόδοσης του άρθρου 5 
παρ. 1». 

2. Η παράγραφος 4 του άρθρου 7 τάυ Π.Δ. 335/93 
(ΦΕΚ 143/Α/2.9.93) αντικαθίσταται από το ακόλουθο 
κείμενο: 

«4. Η σήμανση πιστότητας «ΟΕ» προς τις απαιτήσεις της 
παρούσας οδηγίας και προς άλλες διατάξεις σχετικές με 
τη χορήγηση της σήμανσης «ΟΕ», καθώς και οι προβλεπό- 
μενες στο παράρτημα I ενδείξεις επιτίθενται επί των λε¬ 
βήτων και συσκευών κατά τρόπο ευδιάκριτο, ευανάγνω¬ 
στο και ανεξίτηλο. Απαγορεύεται η επίθεση επί των προ¬ 
ϊόντων αυτών οποιοσδήποτε σήμανσης που θα μπορούσε 
να παραπλανήσει τους τρίτους ως προς τη σημασία ή τη 
γραφική απεικόνιση της σήμανσης «ΟΕ». Οποιαδήποτε 
άλλη σήμανση μπορεί να επιτίθεται στους λέβητες και συ¬ 
σκευές υπό τον όρο ότι δεν καθιστά λιγότερο ευδιάκριτη 
και ευανάγνωστη τη σήμανση «ΟΕ». 

3. Στο άρθρο 7 του Π.Δ. 335/93 (ΦΕΚ 143/Α/2.9.93) 
προστίθεται η ακόλουθη παράγραφος: 

«5.α. Κάθε αντικανονική επίθεση της σήμανσης «ΟΕ» 
που διαπιστώνεται, συνεπάγεται την υποχρέωση για τον 
κατασκευαστή ή τον εγκατεστημένα στην Κοινότητα 
εντολοδόχο του να μεριμνήσει για την πιστότητα του σχε¬ 
τικού προϊόντος προς τις προδιαγραφές περί τη σήμανση 
«ΟΕ» και την παύση της παράβασης υπό τους όρους που 
επιβάλλονται στο άρθρο 9 (Κυρώσεις). 

β. Εάν το προϊόν συνεχίζει να μην είναι σύμφωνο προς 
τις σχετικές προδιαγραφές, λαμβάνονται όλα τα ενδεδειγ- 
μένα μέτρα, ώστε να περιορισθεί ή να απαγορευθεί η διά¬ 
θεση στην αγορά του συγκεκριμένου προϊόντος ή να εξα- 
αφαλισθεί η απόσυρσή του από την αγορά και ενημερώνε¬ 
ται σχετικά η Ευρωπαϊκή Επιτροπή και τα άλλα κράτη 
μέλη». 

Άρθρο 4 

Οι παράγραφοι 1 και 2 του άρθρου 8 του Π.Δ. 335/93 
(ΦΕΚ 143/Α/2.9.93) αντικαθίστανται από το ακόλουθο 
κείμενο; 

«1. Η αρμόδια υπηρεσία του Υπουργείου Βιομηχανίας, 
Ενέργειας και Τεχνολογίας γνωστοποιεί στην Επιτροπή 
και στα υπόλοιπα κράτη μέλη τους οργανισμούς που έχει 

επιφορτίσει με την εκτέλεση των διαδικασιών του άρθρου 
7, καθώς και τα συγκεκριμένα καθήκοντα που τους έχει 
αναθέσει και τους αριθμούς αναγνώρισης που τους έχουν 
εκ των προτέρων χορηγηθεί απδ την Επιτροπή. 

2. Για την επιλογή των εν λόγω οργανισμών, εφαρμόζο¬ 
νται τα βασικά κριτήρια του παραρτήματος «V». 


Αρθρο 5 


Το παράρτημα I του Π.Δ. 335/93 (ΦΕΚ 143/Α/2.9.93) 
αντικαθίσταται από το ακόλουθο κείμενο: 


«ΠΑΡΑΡΤΗΜΑ I 

ΣΗΜΑΝΣΗ ΠΙΣΤΟΤΗΤΑΣ «ΟΕ» ΚΑΙ ΠΡΟΣΘΕΤΕΣ ΕΙΔΙ¬ 
ΚΕΣ ΣΗΜΑΝΣΕΙΣ 


1. Σήμανση πιστότητας «ΟΕ*. 

- Η σήμανση πιστότητας «ΟΕ» αποτελείται από το ακρω¬ 
νύμιο «ΟΕ» σύμφωνα με την ακόλουθη γραφική απεικό¬ 


νιση: 



- Σε περίπτωση σμίκρυνσης ή μεγέθυνσης της σήμαν¬ 
σης, πρέπει να διατηρούνται οι αναλογίες που προκύ¬ 
πτουν από την παραπάνω βαθμολογημένη γραφική απει¬ 


κόνιση. 

- Τα διάφορα στοιχεία της σήμανσης «ΟΕ» πρέπει να 
έχουν την ίδια ή σχεδόν την ίδια κατακόρυφη διάσταση, 
που δεν μπορεί να είναι μικρότερη από 5γπιπ. 

2. Ειδικές σημάνσεις. 

- Τα δύο τελευταία ψηφία του έτους επίθεσης της σή¬ 
μανσης «ΟΕ» 

Το σήμα ενεργειακής απόδοσης, που απονέμεται δυ¬ 
νάμει του άρθρου 6 της παρούσας οδηγίας, αντιστοιχεί 
προς το κατωτέρω σύμβολο. 



Αρθρο 6 

Το παράρτημα IV τροποποιείται ως εξής: 
α) Στο σημείο 1 της ενότητας Γ, η τελευταία φράση 
αντικαθίσταται από το ακόλουθο κείμενο: 

«Ο κατασκευαστής ή ο εγκατεστημένος στην Κοινότητα 
εντολοδόχος του θέτει τη σήμανση «ΟΕ» σε κάθε συσκευή 
και συντάσσει έγγραφη δήλωση πιστότητας». 

β) Στο σημείο 1 της ενότητας Δ, οι δύο τελευταίες φρά¬ 
σεις αντικαθίστανται από το ακόλουθο κείμενο: 

«Ο κατασκευαστής ή ο εγκατεστημένος στην Κοινότητα 
εντολοδόχος του θέτει τη σήμανση ΟΕ» σε κάθε συσκευή 
και συντάσσει έγγραφη δήλωση πιστότητας. Η σήμανση 
«ΟΕ ακολουθείται από τον αριθμό αναγνώρισης του κοινο¬ 
ποιημένου οργανισμού που είναι υπεύθυνος για τον 
έλεγχο που προβλέπεται στο σημείο «4». 

γ) Στο σημείο 1 της ενότητας Ε, οι δύο τελευταίες φρά¬ 
σεις αντικαθίστανται από το ακόλουθο κείμενο: 

«Ο κατασκευαστής ή ο εγκατεστημένος στην Κοινότητα 
εντολοδόχος του θέτει τη σήμανση «ΟΕ» σε κάθε συσκευή 
και λέβητα και συντάσσει έγγραφη δήλωση πιστότη¬ 
τας». 


Αρθρο 7 

Η ισχύς του παρόντος διατάγματος αρχίζει την 1 η Ια¬ 
νουάριου 1995. 


Στον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και εκτέλεση του παρόντος 
Διατάγματος. 


Αθήνα, 21 Φεβρουάριου 1995 

Ο ΠΡΟ€ΔΡΟΣ ΤΗΣ ΔΗΜΟΚΡΑΠΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


01 ΥΠΟΥΡΓΟ) 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ Γ. ΡΩΜΑΙΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

Κ. ΛΑΛΙΩΤΗΙ 


Υ®ΥΠ. ΟΙΚΟΝΟΜΙΚΟΝ 

Ν. ΚΥΡ1ΑΖ1ΛΗΣ 


ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

μ τυυιτυτ 


-♦- 

ΣΥ ΜΒΑΣΕ ΙΣ 

Αριθ. Φ.0546/5/ΑΣ 123/Μ.4403 (4) 

Ανακοίνωση για τη θέση σε ισχύ του Τροποποιητικού Πρω¬ 
τοκόλλου σχετικά με τις ουσίες που καταστρέφουν τη 
στιβάδα του Όζοντος. Κοπεγχάγη, 25.11.1992. 

. Το Υπουργείο Εξωτερικών ανακοινώνει ότι στις 30 Ια¬ 
νουάριου 1995 έλαβε χώρα η κατάθεση στον Γενικά 
Γραμματέα του Οργανισμού Ηνωμένων Εθνών του εγγρά¬ 
φου επικυρώσεως απά τη χώρα μας των τροποποιήσεων 
του Πρωτοκόλλου του Μόντρεαλ 1967 σχετικά με τις ου¬ 
σίες που καταστρέφουν την στιβάδα του όζοντος, το 
οποίο υπογράφηκε στην Κοπεγχάγη την 25ην Νοεμβρίου 
1992. 

Το παραπάνω Τροποποιητικό Πρωτόκολλο, το οποίο 
κυρώθηκε από τη χώρα μας με τον υπ’ αριθ. 2262/1994 
Νόμο που δημοσιεύθηκε στο υπ’ αριθ. 206 Φύλλο της 
Εφημερίδος της Κυβερνήσεως τεύχος Α' της 5ης Δεκεμ¬ 
βρίου 1994, θα τεθεί σε ισχύ την 30η Απριλίου 1995. 

Αθήνα, 15 Φεβρουάριου 1995 

Με εντολή Υπουργού 
Ο Προϊστάμενος της Ειδικής Νομικής 
Υπηρεσίας 

Ειδικός Νομικός Σύμβουλος Α' 

Κ. Π. ΟΙΚΟΝΟΜΙΔΗΣ 

-*- 

Αριθ. Φ.0546/242/ΑΣ 120/Μ.2487 (5) 

Ανακοίνωση για την ανανέωση της προσφυγής του αρ. 25 
της Συμβάσεως για την προστασία των ανθρώπινων δι¬ 
καιωμάτων και των βασικών ελευθεριών (Ρώμη, 
4.11.1950). 

Το Υπουργείο Εξωτερικών ανακοινώνει ότι η χώρα μας 
δια της από 3 Οκτωβρίου 1994 Δηλώσεώς της προς τον 
Γενικά Γραμματέα του Συμβουλίου της Ευρώπης ανανέ¬ 
ωσε για μία νέα τριετή περίοδο, αρχομένην από της 20ης 
Νοεμβρίου 1994, την αποδοχή της δυνατότητας ασκή- 
σεως ατομικής προσφυγής ενώπιον της Ευρωπαϊκής Επι¬ 
τροπής Ανθρωπίνων Δικαιωμάτων, βάσει της διατάξεως 
του άρθρου 25 της Συμβάσεως για την προστασία των σν- 









3160 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θρωπίνων δικαιωμάτων και των βασικών ελευθεριών, η 
οποία υπογράφηκε στη Ρώμη την 4η Νοεμβρίου 1950. 


Αθήνα, 15 Φεβρουάριου 1995 

Με εντολή Υπουργού 
Ο Προϊστάμενος της Ειδικής Νομικής 
Υπηρεσίας 

Ο Ειδικός Νομικός Σύμβουλος Α' 

Κ. Π. ΟΙΚΟΝΟΜΙΔΗΣ 


♦ 


Αριθ. Φ,0546/2487 (8) 

Ανακοίνωση για την ανανέωση της προσφυγής του άρ¬ 
θρου 46 της Συ μβάσεως για την προστασ ία των ανθρώ¬ 
πινων δικαιωμάτων και των βασικών ελευθεριών (Ρώμη, 
4.11.1950). 


Το Υπουργείο Εξωτερικών ανακοινώνει ότι η χώρα μας 
δια της από 6 Οκτωβρίου 1994 Δηλώσεώς της προς τον 
Γενικό Γραμματέα του Συμβουλίου της Ευρώπης ανανέ¬ 
ωσε, για μια τριετή περίοδο, αρχομένην από της 24ης Ιου¬ 
νίου 1994, την αποδοχή υπό τον όρον της αμοιβαιότητας 
της υποχρεωτικής δικαιοδοσίας του Ευρωπαϊκού Δικαστη¬ 
ρίου για όλες τις υποθέσεις που αφορούν την ερμηνείαν 
και εφαρμογήν, βάσει του άρθρου 46 της Συμβάσεως για 
την προστασία των ανθρωπίνων δικαιωμάτων και των βασι¬ 


κών ελευθεριών, η οποία υπογράφηκε στη Ρώμη την 4η 
Νοεμβρίου 1950. 

Αθήνα, 15 Φεβρουάριου 1995 

Με εντολή Υπουργού 
Ο Προϊστάμενος της Ειδικής Νομικής 
Υπηρεσίας 

Ο Ειδικός Νομικός Σύμβουλος Α’ 

Κ. Π. ΟΙΚΟΝΟΜΙΔΗΣ 

- * - 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 144/Α/31.8.94, στο οποίο δημοσιεύθηκε το 
Π.Δ. 267/94, που αφορά την συνένωση των κοινοτήτων 
Βερενίκης, ΒροσΙνας, Δόβλας και Ζαλόγκου της επαρχίας 
Δωδώνης του Νομού Ιωαννίνων, γίνεται η εξής διόρθωση 
σφάλματος: 

Στην παράγραφο 3 του προοιμίου του Π.Δ. 267/94 στη 
δεύτερη σειρά αντί του Νομού «Λακωνίας» γράφεται το 
σωστό του Νομού «Ιωαννίνων». 

(Από το Υπουργείο Εσωτερικών) 
-- 


( 8 ) 

Στο Π.Δ. 45/95 «Συμπλήρωση του ΠΔ 448/83 «Φύλλα 
ποιότητας των Αξιωματικών του Λιμενικού Σώματος (Α' 
166) που δημοσιεύθηκε στο ΦΕΚ 33/14.2.1995 (τ. Α') γί¬ 
νεται η ακόλουθη διόρθωση σφάλματος: 

Στο άρθρο 2 στίχος 2 η λέξη «από» διορθώνεται στο σω¬ 
στό «προ». 


(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



